Променлива ѕвезда од типот на FS Големо Куче

Променлива ѕвезда од типот на FS Големо Куле (FS CMa-ѕвезда) — вид на избувна променлива ѕвезда, чија класа е наречена по нејзиниот прототип FS Големо Куче.

Ова се недоволно проучени, најверојатно двојни ѕвезди чиј пренос на масата е во тек или неодамна навршил, и каде една од составниците е бело сина ѕвезда од главната низа (тип B) во обвивка од прав. Претрпуваат неправилни промени во светлината во долги временски периоди, со  сјајносна промена од барем 2 величини. Водородните оддавни линии на овие ѕвезди се многу посилни од нормалните Be-ѕвезди; во спектарот се присутни и извесни забранети линии, поради што се класификуваат како B[e]-ѕвезди.

FS CMa-ѕвездите се ретки и нивните својства тешко се одредуваат до степен за да се открие причината за нивниот настанок. Неколку вакви ѕвезди се откриени во ѕвездени јата, со што се отфрлени некои теории за нивниот настанок. Најзастапено е мислењето дека се двојни по потекло, можеби како последица од ѕвездено спојување.

 Наводи 

Категорија:Променливи ѕвезди
Категорија:B(e)-ѕвезди